open-index/open-wikipedia-markdown huggingface dataset:
Francisco Vargas Peláez

**Francisco Javier Vargas Peláez** (født 1984) er en meksikansk amatørbokser, som konkurrerer i vektklassen lettvekt. Vargas har ingen større internasjonale resultater, og fikk sin olympiske debut da han representerte Mexico under Sommer-OL 2008. Her ble han slått ut i åttendedelsfinalen av Georgian Popescu fra Romania i vektklassen lettvekt. 

## Referanser


## Eksterne lenker
*
Merej Aqsjalov

**Merej Tölegenuly Aqsjalov** (kasakhisk: ; født 1989) er en kasakhstansk amatørbokser, som konkurrerer i vektklassen lettvekt.  

Aqsjalov har ingen større internasjonale resultater, og fikk sin olympiske debut da han representerte Kasakhstan under Sommer-OL 2008. Her ble han slått ut i åttendedelsfinalen av Hu Qing fra Kina i vektklassen **[[Boksing under Sommer-OL 2008 – Lettvekt|lettvekt]]**. 

## Eksterne lenker
*
Hu Qing

**Hu Qing** (født 19. januar 1986) er en kinesisk bokser, som konkurrerer i vektklassen lettvekt. Qing har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i kvartfinalen av Daouda Sow fra Frankrike i vektklassen **[[Boksing under Sommer-OL 2008 – Lettvekt|lettvekt]]**. Han tok også gull under Asialekene fra 2006 i Doha.

## Eksterne lenker
*
Darley Pérez

**Darley Pérez** (født 14. september 1983) er en colombianske amatørbokser, som konkurrerer i vektklassen lettvekt. Pérez har ingen større internasjonale resultater, og fikk sin olympiske debut da han representerte Colombia under Sommer-OL 2008. Her ble han slått ut i kvartfinalen av Aleksei Tishchenko fra Russland i vektklassen lettvekt. Han har også et gull fra Sør-Amerika-lekene fra 2006.

## Referanser


## Eksterne lenker
*
Georgian Popescu

**Georgian Popescu** (født 20. oktober 1985) er en rumensk amatørbokser, som konkurrerer i vektklassen lettvekt. Popescu har ingen større internasjonale resultater, og fikk sin olympiske debut da han representerte Romania under Sommer-OL 2008. Her ble han slått ut i kvartfinalen av Yordenis Ugás fra Cuba i vektklassen **[[Boksing under Sommer-OL 2008 – Lettvekt|lettvekt]]**.

## Referanser


## Eksterne lenker
*
Verdensmesterskapet i boksing

**VM i boksing** er det gjeveste konkurransen utenom OL for amatørboksere og er organisert av det internasjonale bokseforbundet AIBA. Konkurransen blir avholdt hvert andre år. Den første utgaven av turneringen fant sted i Havanna på Cuba, fra den 17. til 30. august 1974. Antallet vektklasser ble foran verdensmesterskapet i 2003 redusert fra tolv til elleve, og vektklassen super weltervekt fjernet. Kvinnenes mesterskap ble først i 2001 i Scranton i USA.¨

## Menn

## Kvinner

## Eksterne lenker
* AIBA
* Wettkampfresultate iat.uni-leipzig.de
* World Championships
VM i boksing 2009

**Verdensmesterskapet i boksing 2009** ble arrangert i Milano, Italia fra 1. til 12. september 2009 i Mediolanum Forum. Dette mesterskapet ble det største i historien, og ble organisert av det internasjonale bokseforbundet AIBA. Både Kamerun, Trinidad og Tobago og Usbekistan hadde uttrykt interesse for å være vertskap for mesterskapet, men sendte ikke inn en endelig søknad. Utvelgelsen stod dermed mellom Milano og Busan i Sør-Korea, der førstnevnte altså ble valgt som vert.

## Medaljer

## Medaljeoversikt

## Se også
* Verdensmesterskapet i boksing
Scream (Ozzy Osbourne-album)

***Scream*** er Ozzy Osbourne sitt tiende studioalbum, utgitt i 2010. Det ble også utgitt en "Deluxe Edition" av albumet med sju bonusspor, pluss musikkvideoen til "Let Me Hear You Scream" og videoene "The Making of Let Me Hear You Scream" og "The Making of the Album Scream".

## Sporliste
# «Let It Die»
# «Let Me Hear You Scream»
# «Soul Sucker»
# «Life Won't Wait»
# «Diggin' Me Down»
# «Crucify»
# «Fearless»
# «Time»
# «I Want It More»
# «Latimer's Mercy»
# «I Love You All»

### 'Deluxe Edition' disk 2
# «Hand of the Enemy»
# «One More Time»
# «Jump the Moon»
# «Bark at the Moon» (live)
# «Let Me Hear You Scream» (live)
# «No More Tears» (live)
# «Fairies Wear Boots» (live)
Deluxe-disken inneholder også tre videoer; "Let Me Hear You Scream" musikkvideo, "The Making of Let Me Hear You Scream" og "The Making of the Album Scream".

## Eksterne lenker
*
Visa om Pedersen

«**Visa om Pedersen**» er et skillingstrykk Alf Prøysen samlet inn til sin visespalte i «Magasinet for alle» på 1950-tallet. Det oppgis ikke noen opprinnelse på visen. Den er også tatt med i samlingen De gamle visene med Alf Prøysen, utgitt på Forlaget For Alle, i 1972.

## Teksten

**1.**Jeg var en gang en vakker mø, så ung og søt, så rund og rød,
jeg elsket en skreddersvenn, hans navn var Pedersen.
For det var jo i ungdomsåra tjom faderi faderullanrei
at han meg bedåra og sa han elska meg.

**2.**På kammerset mitt kom han hver kveld og sulten var han bevare meg vel,
kjøttkaker var hans beste mat, han spiste store fat.
Mens Pedersen han spiste tjom faderi fadrullanrei
han prata, lo og fniste og nikka litt til meg.

**3.**Så var det sent en aftenstund han kysset meg midt på min munn
og sagde: Hør nu her min skatt, jeg blir hos deg i natt.
Jeg svarede min herre tjom faderi faderullanrei
Det går ei an det derre det slett ikke passer seg.

**4.**Men Pedersen han ga seg ei han sagde: Jeg elsker deg
i morgen vil vi til presten gå og der vi lysning får.
Vi kjøper de møbler vi trenger tjom faderi faderullanrei
så ga jeg ham mine penger og Pedersen ble hos meg.

**5.**Om morgenen gikk Pedersen jeg så ham aldri mer igjen
nå hadde han stjålet min hjertefred og Gud vet hvor jeg led.
Jeg spurte skreddergutta tjom faderi faderullanrei
De sa han var reist til Juta der hadde han gifta seg.

**6.**Så fikk jeg brev fra Pedersen det var i fra Amerika
han skrev og bød meg kokkeplass han hadde stort palass.
Nå var han blitt mormoner, tjom faderifaderullanrei
Og hadde femten koner men maten glemte han ei.

**7.**Jeg skrev og sa jeg ikke bandt meg til en slik en svinefant,
nu vil jeg gå som peppermø til jeg en gang får dø.
For det var i ungdomsåra tjom faderi faderullanrei
At Pedersen meg bedåra og Pedersen glemmer jeg ei.
Det var ved juletid

«**Det var ved juletid**» er et skillingstrykk Alf Prøysen samlet til sin visespalte i «Magasinet For Alle» på 1950-tallet. Den er også med i samlingen De gamle visene med Alf Prøysen utgitt på Forlaget For Alle i 1972. Visa er av ukjent opprinnelse, som de fleste skillingsvisene. Den kan minne litt om skillingsvisa om «Brevet».

## Teksten

**1.**Det var en gang jeg hadde meg en venn,
den elsket jeg nest Gud i himmlen.
Jeg reiste ut det var på tre års tid
og kom igjen, det var ved juletid.

**2.**Det var det første som jeg tenkte på
det var til lille vennen min å gå.
For der å skue ut i hennes blikk,
som så mang en gang hadde skuet ut i mitt.

**3.**Å da jeg kom til lille vennen min
da satt hun der med sorgen i sitt sinn.
På armen hadde hun et stedebarn
og tårene på hennes kinner randt.

**4.**Jeg sa: God aften kjæreste Kristin
her har du atter lilla vennen din.
Men hva er det for et barn du har hos deg
Å Gustav, Gustav kan du tilgiva meg.

**5.**Nu har jeg funnit meg en annen venn
hvor jeg om kvelden trygt kan gange hen.
En venn som jeg kan legge til mitt kinn
en venn som aldri meg bedrage vil.

**6.**Nu vil jeg slutte her min simple sang
ja den er sørgelig, men den er enda sann.
Og den er diktet av en ung sjømann
som skibsbrudd led på kjærlighetens rand.
Akk hva er vel annen smerte

«**Akk hva er vel annen smerte**» er et skillingstrykk i tradisjonell stil, som Alf Prøysen samlet inn til sin visespalte i bladet «Magasinet for alle» på 1950-tallet. Det oppgis ikke opprinnelse til visen, som også er tatt med i samlingen De gamle visene med Alf Prøysen, utgitt på Forlaget For Alle i 1972.

## Teksten

**1.**Akk hva er vel annen smerte i mot kjærlighetens sorg
den har knust så mangt et hjerte i fra hytte og til borg.

**2.**Under åsen lå en hytte den var ringe kun og lav
men dens eier vil ei bytte om et slott man ham gav.

**3.**Der var aldri trist og øde alltid glade var enhver
foran der sto blomster røde og hvite liljer blomstret der.

**4.**Men en blomst foruten like vokste opp i hytten der
og det var en deilig pike som vokste opp i ensomhet.

**5.**Hun sitt gode fromme hjerte hun til himlens Gud hengav
elskovs sorg og elskovs glede visste hun dog aldri av.

**6.**Men hun skulle den få kjenne da en aften hjem hun gikk
kom en yngling bort til henne med så ømt og kjærlig blikk.

**7.**Og han sagde da til henne, Margit vil du blive min
thi mitt hjerte for deg brenner og jeg ønsker du var min.

**8.**Også mangt et stevnemøte hadde de ved dag og natt
Alfred lovet hele tiden evig troskap mot sin skatt.

**9.**Men en dag kom Alfred ikke til det møtet som var sagt
tårer væter Margits kinner sårt hun gråt den hele natt.

**10.**Så en dag fra hyttens ruter fikk man se et bryllupstog
fullt av lystighet og glede raskt forbi til kirken drog.

**11.**Og tett inntil brudens side, der satt Margits elsker blek
Store Gud hva jeg må lide Margit høyt av redsel skrek.

**12.**Hvorfor skulle du evig svike du som hadde meg så kjær,
er ei intet verd en pike om hun ringe og fattig er.

**13.**Intet bånd meg mer skal binde jeg vil ingen elske mer,
jeg min Alfred skal gjenfinne i Guds himmel når jeg dør.
Hospitalgata (Larvik)

**Hospitalgata** er ei gate i Larvik. Den strekker seg fra Strandgata til krysset Colin Archers gate/Kirkestredet ved Laurvig Hospital.

Larvik Potetmelfabrikk A/L var beliggende ved Hospitalgata. Bygningen er forlengst revet.

## Bygninger

## Galleri

Fil:Hospitalgata, Larvik.jpg|Hospitalgata 20 
Fil:Hospitalgata 24.jpg|Hospitalgata 24: Larvik Båtforenings klubbhus 
Fil:Hus i Hospitalgata, Larvik.jpg|Hospitalgata 41/43 


## Kilder
*
Storgata (Larvik)

:*Se [[Storgata|pekerside]] for flere forekomster av Storgata.*

**Storgata** er den eldste gaten i Larvik. Allerede i grev Ulrik Fredrik Gyldenløves embetsperiode var den fullt utbygd, fra Bøkkerfjellet til Skottebrygga. En del av Kirkestredet utgjør i dag den østre delen etter anleggelsen av bredsporet jernbane i 1930-årene. Riksvei 303 går over denne viktige ferdselsåren. Storgata var Larviks hotellgate.

## Galleri

Bilde:LarvikStasjon.JPG|Storgata 36: Larvik stasjon 
Bilde:Munken_Kino_Ute.jpg|Storgata 55: Tidligere Munken kino
Bilde:Storgata 24 Larvik.jpg|Storgata 51: Tidligere Kaffistova
Bilde:Storgata 26.jpg|Storgata 49: Hotell Greven, tidligere Victoria hotell 
Bilde:Storgata 28.jpg|Storgata 47: Tidligere posthus 
Bilde:Grand Hotel, Larvik.jpg|Storgata 39: Quality Hotel Grand Farris 
Bilde:Festiviteten, Larvik.jpg|Storgata 33: Festiviteten 
Bilde:Sjofartsdirektoratet, Larvik.jpg|Storgata 31: Sjøfartsdirektoratet Region Sør Stasjon Larvik 
Bilde:Gammelt hus i Storgata, Larvik.jpg|Storgata 29: Tidligere Smiths Hotell 
Bilde:Storgaten 50, Larvik.jpg|Storgata 25: Tidligere Hasles Privathotell 
Bilde:Storgata 52.jpg|Storgata 23: Tidligere «Slutteriet» 


## Kilder
*Nyhus, Per: *Larvik A-Å*, s. 551-552
Helge Røstad

**Helge Røstad** (født 29. desember 1923 i Kristiansand, død 23. oktober 1994 i Oslo) var en norsk jurist, embetsmann og høyesterettsdommer.

Han ble cand.jur. i 1950; begynte samme år i Justisdepartementet. Byråsjef i Justisdept 1960-68; statsadvokat hos Riksadvokaten 1968-70; ekspedisjonssjef og sjef for Fengselsstyret 1970-75; og dommer i Høyesterett fra 1976 til pensjonsalder 1993.

Røstad ble kommandør av St. Olavs Orden i 1985 «for embedsfortjeneste». Han var æresdoktor ved universitetet i Uppsala og ved Universitetet i Bergen. 

Han var leder av Kriminalitetsofferutvalget fra 1988 til 1992 (NOU 1992:16: *Sterkere vern og økt støtte for kriminalitetsofre*) og skrev flere bøker og artikler, blant annet «Ungdomskriminalitet og strafferettslige reaksjoner mot unge lovbrytere, problemer og reformer» (1963), «Provokasjon som straffrihetsgrunn» (1976), *Utvalgte emner innen strafferetten og straffeprosessen* (1981) og *Innkast i straffefeltet, utvalgte emner i strafferett* (1993). Den siste boktittelen gjenspeiler også hans interesse for sport.
## Referanser
Thomas Fearnley (andre betydninger)

**Thomas Fearnley** er navnet til flere personer i slekten Fearnley:

*Thomas Fearnley (1802&ndash;1842), norsk kunstmaler
*Thomas Fearnley (1841–1927), norsk skipsreder, sønn av maleren
*Thomas Fearnley (1880–1961), norsk skipsreder, sønn av ovenstående
*Thomas Fearnley (skuespiller) (1951&ndash;2013)
Zeng Peiyan

**Zeng Peiyan** (kinesisk: 曾培炎, pinyin: *Zēng Péiyán*; født i desember 1938 i Shaoxing i  Zhejiang i Kina) er politiker i Folkerepublikken Kina. Han var mellom 2002 til 2007 medlem av Det kinesiske kommunistiske partis politibyrå og fra 2003 til 2008 medlem av  Kinas statsråd og visestatsminister. Han betraktes som medlem av «Shanghaiklikken».

Zeng Peiyan er utdannet ingeniør og tok sitt avsluttende studium ved Tsinghuauniversitetet i Beijing.

## Eksterne lenker
* 
*
Carlos Forsberg

**Carlos Asbjørn Forsberg** (født 6. januar 1919, død 6. juni 1988) var en norsk journalist. Han ble født i Argentina og var sønn av Asbjørn Forsberg. 

Han arbeidet blant annet for *[[Morgenbladet]]* og var *[[Aftenposten]]*s London-korrespondent. I hele sin karriere i *Aftenposten* var han knyttet til utenriksredaksjonen, og arbeidet i de fleste av disse årene som avisens korrespondent utenfor Norges grenser, først i en periode i Paris på slutten av 1950-tallet. Lengst tid var han *Aftenposten*s mann i London, fra 1960 til 1976.

## Referanser


## Kilder
* 
*
Hua Jianmin

**Hua Jianmin** (forenklet kinesisk: 华建敏, tradisjonell kinesisk: 華建敏, pinyin: *Huá Jiànmǐn*; født i januar 1940 i Shanghai) er en av viseformennene for Den stående komite for Den nasjonale folkekongress (11. kongress) i Folkerepublikken Kina. Han betraktes som medlem av «Shanghaiklikken».

Han har tidligere vært statsråd og generalsekretær for Kinas statsråd, og president for Kinas nasjonale skole for administrasjon.

Hua ble utdannet ved Tsinghuauniversitetet. Han gikk med i Det kinesiske kommunistiske parti i 1961. I 1994 ble han valgt til den stående partikomité for Shanghai, og ble utnevnt til viseborgermester for Shanghai. Han var medlem av den 16. og den 17. sentralkomite for det kinesiske kommunistparti.

## Referanser


## Eksterne lenker
*  
*Hua Jianmins profil på xinhuanet.com
L’Albir

**L'Albir** (Albir) er en liten spansk turistby som ligger ca. 65km nord for Alicante og 130 km sør for Valencia bestående av hoteller, hus og butikker. L'Albir var opprinnelig havneområdet til L'Alfaz del Pi.  Begge disse småbyene ligger i L'Alfaz kommune. Like nord for L'Albir ligger småbyen Altea som ligger i Altea kommune.  

L'Albir ble uavhengig av L'Alfaz del Pi i 1836. Masseturismen begynte på 1960-tallet.

Det kommer turister fra mange nasjoner til den lille byen. Byen har en lang steinstrand med mange aktiviteter som foregår for turistenes skyld. L'Albir har en flislagt strandpromonade. 

## Eksterne lenker
* Albir, Costa Blanca, a great family holiday resort 
* A Short History of Albir
Quiet Nights

***Quiet Nights*** er det niende studioalbumet til den canadiske jazz sangeren, låtskriveren og pianisten Diana Krall, utgitt 31. mars 2009 på Verve Records. Albumet er hennes første album der hun samarbeider med arrangøren Claus Ogerman siden albumet *[[Live in Paris]]* fra 2002, og hennes første studiosamarbeid med Ogerman siden albumet *[[The Look of Love]]* fra 2001.

Albumets tittel kommer fra den engelske tittelen på bossa novaen «Corcovado» av Antônio Carlos Jobim, som først ble populær tidlig på 1960-tallet.
Tittelsporet er en av tre spor som er skrevet helt eller delvis av Jobim.

## Sporliste
#«Where or When» (Richard Rodgers, Lorenz Hart) – 4:10
#«Too Marvelous for Words» (Johnny Mercer, Richard A. Whiting) – 4:05
#«I've Grown Accustomed to His Face» (Frederick Loewe, Alan Jay Lerner) – 4:48
#«The Boy from Ipanema» (Antônio Carlos Jobim, Vinicius de Moraes, Norman Gimbel) – 4:54
#«Walk on By» (Burt Bacharach, Hal David) – 5:03
#«You're My Thrill» (Jay Gorney, Sidney Clare) – 5:47
#«Este Seu Olhar» (Jobim) – 2:45
#«So Nice» (Marcos Valle, Paulo Sérgio Valle, Gimbel) – 3:52
#«Quiet Nights» (Jobim, Gene Lees) – 4:45
#«Guess I'll Hang My Tears Out to Dry» (Jule Styne, Sammy Cahn) – 4:59
#«How Can You Mend a Broken Heart» (Barry Gibb, Robin Gibb) – 4:30
#«Everytime We Say Goodbye» (Cole Porter) – 5:18

### iTunes edition
#«For No One» (John Lennon, Paul McCartney) – 2:58
#«I See Your Face Before Me» (Howard Dietz, Arthur Schwartz) – 5:04

## Musikere

*Diana Krall – vokal, piano
*Nico Carmine Abondolo – bass
*Eun Mee Ahn – fiolin
*Charlie Bisharat – fiolin
*Caroline Campbell – fiolin
*Darius Campo – fiolin
*John Clayton – bass
*Antony Cooke – cello
*Larry Corbett – cello
*Paulinho da Costa – perkusjon
*Mario de Leon – fiolin
*Drew Dembowski – bass
*Yue Deng – fiolin
*Thomas Dienner – bratsj
*Bruce Dukov – fiolin, konsertmester
*Earl Dumler – obo
*David Ewart – fiolin
*Marlo Fisher – bratsj
*James Freebarin-Smith – cello
*Matt Funes – bratsj
*Alan Grunfeld – fiolin
*Jeff Hamilton – trommer
*Reggie Hamilton – bass
*Trevor Handy – cello
*Peter Kent – fiolin
*Steve Kujala – altfløyte, bassfløyte
*Razdan Kuyumijian – fiolin
*Janet Lakatos – bratsj
*Timothy Landauer – cello
*Bill Lane – valthorn
*Liane Mautner – fiolin

*Ed Meares – bass
*Joe Meyer – valthorn
*Todd Miller – valthorn
*Dan Neufeld – bratsj
*Helen Nightengale – fiolin
*Claus Ogerman – dirigent
*Sid Page – fiolin, konsertmester
*Joel Pargman – fiolin
*Katia Popov – fiolin
*Barbara Porter – fiolin
*Sue Raney – bass
*Steve Richards – cello
*Gil Romero – fiolin
*Geri Rotella – altfløyte, bassfløyte
*David Shostac – altfløyte, bassfløyte
*Dan Tobin Smith – cello
*Tereza Stanislav – fiolin
*Rudy Stein – cello
*Shari Sutcliffe – contractor
*Marda Todd – bratsj
*Rick Todd – valthorn
*Doug Tornquist – tuba
*Cecilia Tsan – cello
*Mari Tsumura – fiolin
*Josephina Vergara – fiolin
*David F. Walther – bratsj
*Brad Warnaar – valthorn
*Amy Wickman – fiolin
*Anthony Wilson – gitar
*Evan Wilson – bratsj
*Robert Zimmitti – vibrafon

## Referanser


## Eksterne lenker
*
Asbjørn M. Skoglund A.S (Øya Baker’n)

**Asbjørn M. Skoglund A.S** ble stiftet og registrert som aksjeselskap i 1989 for produksjon av brød og ferske konditorvarer.
Firmaet utgitt fra *Skoglund Øya Baker'n* som ble stiftet i 1930 av Asbjørn Marensius Skoglund.

Første produksjonslokale var ett lite rom i Skiptvet. Senere samme år ble det flyttet til et større lokale, på Hafslundsøy i Sarpsborg. I 1934 ble en tomt innkjøpt og et lite bakeri ble bygget i kjellern på eneboligen Asbjørn og Gunvor bygget. Året etter kom produksjonen i gang. Rett etter den andre verdenskrig ble en større tomt innkjøpt da det gamle bakeriet var for lite. Et stort nytt bakeri sto ferdig midt på Hafslundsøy i 1947. Bedriften holder fortsatt til i disse lokalene og drives i dag av tredje generasjon (Olav Guttormsen) og fjerde generasjon (Fredrik Aubert Guttormsen). Bedriften har i dag tre egne utsalg. Bakeriet på Hafslundsøy med utsalg, Iseveien senter og Stortorget Rakkestad. De produserer fortsatt etter gamle håndverkstradisjoner med natthever, fordeiger, surdeiger, lange hviletider og uten unaturlige tilsetningsstoffer.

## Referanser
The Fourth Kind

***The Fourth Kind*** er en amerikansk spillefilm fra 2009 i sjangrene science fiction og horror.

Den har Milla Jovovich, Charlotte Milchard, Elias Koteas, Will Patton og Mia McKenna Bruce i de viktigste rollene. Filmen er regissert av Oletunde Osunsanmi. Tittelen er avledet fra en utvidelse av J. Allen Hyneks klassifisering av nærkontakt med utenomjordiske vesener hvor den fjerde formen er bortførelser av utenomjordiske. Filmen hadde premiere i USA den 6. november 2009 og var en moderat suksess, og tjente inn rundt 46 millioner verden over.

## Handling
*The Fourth Kind* handler om psykologen Dr. Abigail Tylers studier om utenomjordiske bortføringer som har skjedd i og rundt byen Nome i Alaska fra 1970-tallet og fram til 2000. Filmen viser Dr. Tylers egne filmopptak over hendelser parallelt med gjeninnspillinger der Milla Jovovich spiller Dr. Taylor. Filmen viser også et intervju med Dr. Abigail Tyler gjennom filmen der hun forteller om hendelsene. I intervjupartene er det regissøren Oletunde Osunsanmi som spiller intervjueren. 

Det var mannen til Abigail, Will Jammeson, som hold på med disse studiene før hun tok over da han ble funnet drept i sengen sin i august 2000. Ingen visste hvordan han var blitt myrdet, ikke en gang Abigail, som lå rett ved siden av. Hennes pasienter er blitt bortført for så å bli satt tilbake igjen uten å huske noen ting om hva som har skjedd, bortsett fra at de ser en ugle rett før det skjer. For at de skal huske hva som skjedde dem, bruker Abigail hypnose. 

De utenomjordiske vesenene liker ikke at Abigail driver med disse studiene sine, derfor bortfører de også henne og datteren hennes, bare at datteren kom aldri tilbake igjen.

## Produksjon
Filmens handling skjer i Nome, Alaska, men er for det meste spilt inn i Bulgaria, foruten en del i Canada og California i samarbeid med Universal Pictures, Gold Circle Films og Dead Crow Productions. Scott Niemeyer, Norm Waitt og Ioana Miller har produsert filmen. Musikken er av Atli Orvarsson. 

## Skuespillere

* Dr. Abigail Tayor – Milla Jovovich
* Den «virkelige» Dr. Taylor – Charlotte Milchard
* Sheriff August – Will Patton
* Awolowa Odusami – Hakeem Kae-Kazim
* Tommy Fisher – Corey Johnson
* Scott Stracinsky – Enzo Cileni
* Abel Campos – Elias Koteas
* Ashley Tyler – Mia McKenna-Bruce
* Ronnie Tyler – Raphaël Coleman
* Theresa – Daphne Alexander
* Cindy Stracinski – Alisha Seaton
* Sarah Fisher – Tyne Rafaeli
* Timothy Fisher – Pavel Stefanov
* Joe Fisher – Kiera McMaster

## Referanser


## Eksterne lenker
* 
*
Røyken Videregående Steinerskole

**Røyken Videregående Steinerskole** var en Steinerskole, som bygget på Rudolf Steiners pedagogikk. Skolen lå i Røyken kommune, og flyttet i 2005 fra Tofte, ytterst på Hurumhalvøya der ble den grunnlagt i 1995 av Turid Gravdal. Dette var landets første og eneste Steinerskole med et internat, som gjorde at elever kunne komme langveisfra, og bo på skolen. Da skolen flyttet til Røyken utvidet den linjetilbudet fra allmennfag og kjemi og prosess til medier og kommunikasjon, musikkteater og studiespesialiserende.

I midten av oktober 2015 ble det kjent at skolen var meldt konkurs.

## Referanser


## Eksterne lenker
* Røyken Videregående Steinerskole
Den sentrale militærkommisjon

**Den sentrale militærkommisjon** (SMK) (kinesisk: 中央军事委员会, pinyin: *Zhōngyāng Jūnshì Wěiyuánhuì*) for Folkerepublikken Kina har den direkte befalingsmakt over Folkets frigjøringshær. Derimot har Forsvarsministeriet ingen kommandomyndighet, og utøver kun politiske oppgaver, som for eksempel kontakten med andre lands væpnede styrker.

Den sentrale militærkommisjon er et politisk hybridorgan. Opprinnelig var det et rent organ innen Kinas kommunistparti (KKP) og ble besatt direkte av Sentralkomiteen. Men etter grunnloven av 1982 er det også blitt et statlig organ innen Folkerepublikken Kina (FRK) og i alle fall formelt ansvarlig overfor Den nasjonale folkekongress. Alt ettersom fremstår kommisjonen som «SMK for KKP» (中国共产党中央军事委员会) eller «SMK for FRK» (中华人民共和国中央军事委员会).

Posten som formann for SMK anses som en nøkkelstilling innen den kinesiske regjering. Både Deng Xiaoping og Jiang Zemin beholdt lenge denne stillingen også etter at de hadde fratrådt fra sine øvrige stats- og partiverv.

## Formenn
 
* Mao Zedong    1936–1976
* Hua Guofeng   1976–1981
* Deng Xiaoping 1981–1989 (1983–1990)
* Jiang Zemin   1989–2004 (1990–2005)
* Hu Jintao     2004-2012 (2005-2012)
* Xi Jinping    siden 2012 

Embedstidene i parentes gjelder som formannsstillingen for «SMK for FRK»
Thorleif Nilsen

**Thorleif Edgar Nilsen** (født 23. februar 1922, død 3. desember 2013) var i over 40 år en sentral person i Askim. Først som ordfører (Arbeiderpartiet) i ni år fra 1956 til 1965, deretter som rådmann først i sju år, deretter en ny periode på 11 år. 

Perioden som rådmann var avbrutt av en fire års periode som formann i Norske Kommuners Sentralforbund (nå KS). Før dette var han i ni år formann i Norges Herredsforbund. Som ordfører og senere rådmann spilte han en svært viktig rolle i utformingen av det moderne Askim. Nilsen hadde også helt sentrale roller på nasjonalt nivå.

13. september 2009 ble det avduket en byste av Thorleif Nilsen som står utenfor rådhuset i Askim. Bysten er laget av kunstneren Marit Wiklund og ble gitt av Sparebank1, som har valgt å bruke noe av sitt overskudd på kunstnerisk utsmykking i Askim.
Carrier Ethernet

**Carrier Ethernet** har opphav i kjerneteknologien bak Ethernet fra 1972 oppfunnet av Robert Metcalfe. Carrier Ethernet er en godt etablert transportteknologi for carriere og «metro network». Carrier Ethernet muliggjør forenklet routing av trafikk, økt skalerbarhet, forenklet drift, lavere kostnader og økt sikkerhet. De store nettoperatørene i verden har åpnet sine Ethernetbaserte nett og knyttet disse sammen. Dette gir hver enkelt operatør kraftig dekning (footprint) worldwide med lukkede Ethernetbaserte nett. Derav får man Carrier Ethernet som alle «carriere» får tilgang til. For tjenestetilbydere og operatører representerer Carrier Ethernet i dag den mest attraktive og fremtidsrettede plattformen for produksjon av tjenester. Operatører etterspør et nett som fungerer for alle tjenester og applikasjoner, og har samtidig et behov for økt kapasitet og skalerbarhet. Disse behovene blir til tilfredsstilt med Carrier Ethernet.

## Bakgrunn
Millioner av brukere benytter denne teknologien til å løse et bredt spekter av behov innen informasjon, kommunikasjon og underholdning. På verdensbasis har Ethernet passert IP VPN som den foretrukne aksessteknologien for virksomheter som knytter flere lokasjoner sammen i et nett (WAN)og der hvor Ethernet er tilgjengelig blir dette valgt, og man har nådd masse-adopsjon. Den grunnleggende fordelen ved Ethernet-teknologien er at den forlenger virksomhetens LAN og tilbyr den samme enkelheten, stabiliteten og kapasiteten som brukere kjenner fra sitt lokale nett, uavhengig av lokasjon. Ethernet-teknologien er designet og tilpasset for datatrafikk, og har derfor en fordel når data dominerer trafikkinnholdet. Ethernet har også betydelige fordeler i håndteringen av kapasitetskrevende applikasjoner, som overføring av video. De siste årene har det vært en eksplosiv vekst i bruken av denne typen applikasjoner. Videotjenester alene vokser med flere 100-talls prosent i året. Cloud-computing og datasentere som blir stadig mer vanlig, krever Carrier Ethernet i bunn.

## Organisasjoner bak Ethernet
Nettoperatørene og de største utstyrsprodusenten har gått sammen i Metro Ethernet Forum (MEF) og blitt enige om standarder som sikrer nett, utstyr og tjenester å fungere optimalt sammen. Disse standardene er igjen grunnlaget for sertifiseringer som alle MEF medlemmer må gjennomføre, for å sikre beste mulig Carrier Ethernet worldwide. I Norge ble Broadnet Norge AS det første medlemmet av MEF i 2009. Norsk Ethernet Forum (NEF) underlagt IKT-Norge og opprettet i mai 2010, bygger kjennskap om Carrier Ethernet i Norge, i samme ånd som MEF.

## Referanser
Li Ruihuan

**Li Ruihuan** (forenklet kinesisk: 李瑞环, tradisjonell kinesisk: 李瑞環, pinyin: *Lǐ Ruìhuán*, født 17. september 1934 i fylket Baodi i Tianjin i Kina) er en kinesisk politiker som var aktiv frem inntil begynnelsen av 2000-årene. Han var medlem av Det kinesiske kommunistpartis politbyrås stående komite, av Politbyrået og av Sentralkomiteen frem til november  2002. Han var formann for Det kinesiske folks politisk konsultative konferanse til mars 2003.

Han kom fra en bodenfamilie, og var opprinnelig snekker. Han arbeidet i byggebransjen og studerte arkitektur på fritiden. Han utviklet en forenklet kalkulasjonsmetode for snekkerarbeide som gav ham stor ære.

Hans politiske karriere begynte i Tianjin, der han etterhvert ble borgermester. Fra 1989 fikk han nasjonale politiske verv i parti og statsstyre. 

Da han trakk seg tilbake i 2002/2003, kanskje i en noe yngre alder enn det som er vanlig i Kina, ble det av noen kommentatorer sett på som noe underlig, og det ble ant politiske motiver bak – som om at han skulle være mer åpen for politiske reformer enn andre, at han var kritisk mot tiltakene mot Falun Gong, og at han var mer opptatt av å styrke utviklingen på landsbygden. 

## Eksterne lenker
* 
*  
* Li Ruihuan profile hos BBC news. Sist besøkt september 2007
Baodi

**Baodi** (kinesisk: 宝坻区; pinyin: *Bǎodǐ Qū*) er et bydistrikt i Tianjin i Folkerepublikken Kina.

Befolkningen var på  innbyggere i 1999.

Baodi har et areal på 1.523 km² (hvorav 1.509,66 km² landareal).

## Administrative enheter
Baodi består av 19 storkommuner og tre kommuner:

*Storkommunen Chengguan (城关镇);
*Storkommunen Dakoutun (大口屯镇);
*Storkommunen Dabaizhuang (大白庄镇);
*Storkommunen Wangbuzhuang (王卜庄镇);
*Storkommunen Fangjiazhuang (方家庄镇);
*Storkommunen Lintingkou (林亭口镇);
*Storkommunen Bamencheng (八门城镇);
*Storkommunen Dazhongzhuang (大钟庄镇);
*Storkommunen Xin'an (新安镇);
*Storkommunen Majiadian (马家店镇);
*Storkommunen Huogezhuang (霍各庄镇);
*Storkommunen Xinkaikou (新开口镇);
*Storkommunen Datangzhuang (大唐庄镇);
*Storkommunen Gaojiazhuang (高家庄镇);
*Storkommunen Koudong (口东镇);
*Storkommunen Niudaokou (牛道口镇);
*Storkommunen Shigezhuang (史各庄镇);
*Storkommunen Haogezhuang (郝各庄镇);
*Storkommunen Zhouliangzhuang (周良庄镇);
*Kommunen Niujiapai (牛家牌乡);
*Kommunen Erwangzhuang (尔王庄乡);
*Kommunen Huangzhuang (黄庄乡).

## Referanser
Peter Christian Abildgaard

**Peter Christian Abildgaard** (1740–1801) var en dansk lege og veterinær, grunnleggeren av veterinærstudiet i Danmark. 

Han ble tatt ut av Metropolitanskolen av faren Søren Abildgaard ettersom familien ikke hadde råd til å la ham lese videre. I stedet ble han satt i apotekerlære og fikk anledning til å lære kjemi. Etter fem år kom han inn på Københavns Universitet, hvor han studerte medisin. 

Senere ble han sendt til Claude Bourgelat i Lyon. Bourgelat hadde grunnlagt Europas første veterinærhøgskole i 1762. 

På Struensees oppfordring grunnla Abildgaard *Veterinærskolen* på Christianshavn i 1773. Skolens bibliotek besto i de første årene av Abildgaards egen boksamling.

Abildgaard grunnla også *[[Naturhistorisk Selskab]]* i 1789. 

Han er begravet på Assistens kirkegård i København og her er det reist et monument med skulpturer utført av broren, Nicolai Abildgaard, og innskrift forfattet av vennen Christian Colbjørnsen.

## Referanser


## Litteratur
* Sigurd Andersen (red.), *P.C. Abildgaard (1740–1801) : biography & bibliography*, Faculty of Veterinary Science, Royal Danish Veterinary and Agricultural University, 1985. ISBN 87-88682-02-1.

## Eksterne lenker
* 
*  Biografi 
*  Naturhistorie-Selskabet i København av Elin Strøm
Folketellingen i Kina 2010

**Folketellingen i Folkerepublikken Kina 2010**, som ble satt i gang den 1. november 2010, er den mest omfattende folketelling noensinne i verdenshistorien. Resultatene ble klare fra april 2011, da det ble offentliggjort at Fastlands-Kinas samlede befolkning var på 1.339.724.852 innbyggere.

I tillegg til å telle og statistisk granske Fastlands-Kinas faste befolkning, telte man bosatte fra Hongkong, Macao, Taiwan og utlendinger som bor og arbeider i Kina.

Anslagsvis 6,5 millioner medarbeidere besøkte landets husstander. Hver av dem hadde fra 40 til 60 dager på seg for å innhente mellom 250 til 300 personers data.

En særlig utfordring var å få en pålitelig oversikt over arbeidsmigrantene innen Kina. Foreløpige beregninger i forkant av tellingen anslo at det var opp imot 145 millioner borgere som har forlatt sine hjemstavner på landet og oppholder seg i mer enn seks måneder av året i byene - men mange av dem uten å ha meldt fra til myndighetene. Slike flyttemeldinger innebærer et visst byråkrati og omregistreringskostnader, og dessuten taper man en del rettigheter man har opparbeidet på sin hjemstavn. Ved folketellingen i 2010 skulle man forsøke å få et sannere bilde ved å garantere at oppgitte opplysninger vil bli anonymiserte og holdt hemmelige, også fra andre myndighetsinstanser.

En annen utfordring var å få et mer presist bilde over hvor mange barn som hemmeligholdes for myndighetene. Den kinesiske ettbarnspolitikken har ført til dette hemmeligholdet, men det er stor uenighet blant demografene om antallet «svarte barn» er høyt eller lavt. I 2000 la folketellerne til slutt 22 millioner til det faktisk talte resultatet, altså antok at underrapporteringen var på 1,81 prosent.

Folkerepublikken Kina har folketelling hvert tiende år. De foregående fem folketellingene dekket bare personer som både var av kinesisk statsborgerskap og bodde i landet.

Folketellingen i 2000 viste at verdens mest folkerike land hadde et folketall på 1,29 milliarder innbyggere.
Nordens Institut i Finland

**Nordens Institutt i Finland** (**Nifin**) var et nordisk kulturinstitutt i Helsingfors under Nordisk ministerråd. Instituttets formål var å spre kjennskap om nordiske språk og kulturer i Finland, samt å formidle viten om finsk språk og kultur til det øvrige Norden. Videre koordinerte Nifin i samarbeid med de øvrige nordiske husene og instituttene et kultursamarbeid med Nordens naboer i Baltikum og det nordvestlige Russland.

Nifin rådet over et nordisk spesialbibliotek med rundt  titler fordelt på både skjønn- og faglitteratur samt av-materialer. Biblioteket var åpent for alle.

Instituttet holdt kulturelle arrangementer, som forfatterkvelder, utstillinger og forelesninger om nordiske emner, og det hadde et bredt samarbeid med andre organisasjoner og kulturinstitutter. Dessuten arrangerte Nifin seminarer og språkkurs og publiserte materialer om Norden og nordiske språk, både på nettet og i trykt form.

Instituttet hadde en del utadrettet virksomhet, særlig rettet mot skoler og utdannelsesinstitusjoner i Finland. 

Nifin ble grunnlagt i 1997 og lå sentralt i Helsingfors på Kaisaniemenkatu i Den nordiske investeringsbanks bygning.

Den 1. januar 2012 ble Nifin slått sammen med Kulturkontakt Nord.

## Eksterne lenker
* Nordens Institut i Finland – Nifin 
* Nordisk ministerråd
Treudd

**Treudd** eller treodde, er spesiell form for gravhaug. Grunnplanet er trekantet med innsvungne sider. Vanligvis er treuddene ikke høye, som regel er de bare en enkel steinlegging, noen ganger markert med bautasteiner i spissene eller i midten. Treuddene er relativt sjeldne i Norge, og forekommer bare i jernalderen. Den eldste her ser ut til å være De fem dårlige jomfruer ved Karmsundet, som er datert til 300-tallet e.Kr. 

Et gjennomgående trekk ved treudder er at de sjelden inneholder normalt innholdsrike gravfunn. Det vanlige er meget enkle gravanlegg, kanskje bare en grunn nedgraving med litt trekull og brente bein.

## Litteratur
* Krambs, Karsten (2011): «Trekantede grave (treodder) i Norge», del 1
* Krambs, Karsten (2011): «Trekantede grave (treodder) i Norge», del 2 Viken
;Generelt
* Krambs, Karsten (2012-14): «Oprindelse og udbredelse af trekantede grave» (Origin and dissemination of triangular graves)
Brenndalsbreen

**Brenndalsbreen** er en brearm av Jostedalsbreen, og ligger i en sidedal i Oldedalen i Stryn kommune. Breen er nabo-brearmen til den mer kjente Briksdalsbreen, som ligger lengre sør i dalen på andre siden av Svartenibba. Breen dreneres gjennom elva Brenna. 

Under de kalde periodene på 1700-tallet ble Brenndalsbreen kraftig utvidet. 

## Referanser
Hwasun

**Hwasun** (*Hwasun-gun*) er et fylke i provinsen Sør-Jeolla i Sør-Korea.

Fylket er provinshovedstad i Sør-Jeolla.

## Eksterne lenker
*
Fredrik V av Pfalz

**Fredrik V** (tysk: *Friedrich V.*; 1596–1632) var kurfyrste av Pfalz (1610–1623), og, som **Frederik I** (tsjekkisk: *Fridrich Falcký*), konge av Böhmen (1619–20). Hans korte regjeringstid i Böhmen gav ham tilnavnet **Vinterkongen**, på tsjekkisk *Zimní král*). Han var sønn av kurfyrst Fredrik IV av Pfalz og Louise Juliana av Nassau, datter av Vilhelm I av Oranien og Charlotte de Bourbon-Monpensier.

Fredrik etterfulgte sin far som kurfyrste av Pfalz, som var en del av Det tysk-romerske rike, i 1610. I 1619 avsatte protestanterne i Böhmen den katolske tysk-romerske keiser Ferdinand II og tilbød Fredrik kronen fordi han var et ledende medlem av Den protestantiske union, som hans far hadde tatt initiativ til for å beskytte protestantene i riket.

Fredrik takket ja til tronen, noe som gjerne regnes som den utløsende faktor for tredveårskrigen. Men hans allierte i Den protestantiske union var ikke parat til å gi ham militær støtte, og underskrev isteden traktaten i Ulm. Hans korte regjeringstid som konge av Böhmen endte med hans nederlag i slaget ved Hvitefjell, den 8. november 1620 – et år og fire dager etter hans kroning. Etter slaget invaderte keiserens styrker Pfalz og Fredrik måtte i 1622 flykte til Nederland. Keiseren fratok ham formelt kurfyrstedømmet i 1623. Han levde resten av sitt liv i eksil, for det meste i Haag. Den tyske statsmannen, juristen Ludwig Camerarius (1573 Nuremberg-4. okt. 1651, sannsynligvis i Heidelberg), var minister og sjef for Fredrik V’s eksilregjering i Haag. Han, den avsatte kongen, døde i Mainz i 1632.

Ved freden i Westfalen i 1648 fikk hans sønn Karl I Ludwig kurfyrstedømmet tilbake.

## Familie og barn
Fredrik var gift med Elisabeth, datter av Jakob I av England og Anna av Danmark. De hadde tretten barn:
*Heinrich Friedrich, arveprins av Pfalz (1614–1629, druknet)
*Karl I. Ludwig, kurfyrste av Pfalz (1618–1680)
*Elisabeth, (1619–1680), fra 1667 abbedisse av Herford
*Ruprecht der Kavalier (1619–1682), hertug av Cumberland, britisk generalissimus og admiral
*Moritz (1621–1652)
*Louise Maria (Luise-Hollandine) (1622–1709), fra 1664 abbedisse i Maubuisson i Frankrike)
*Ludwig (1623–1623)
*Eduard (1624–1663), pfalzgreve og hertug av Pfalz-Simmern
*Henriette Marie (1626–1651)
*Philipp (1627–1650, falt)
*Charlotte (1628–1631)
*Sophie (1630–1714), kurfyrstinne av Hannover, arving til den engelske tronen. Gift med kurfyrst Ernst August av Hannover
*Gustav Adolf (1632–1641)

## Referanser


## Eksterne lenker
*
Lerkelundveien (Larvik)

**Lerkelundveien** er en vei lengst øst på Torstrand. Den starter fra Tjøllingveien.

## Bygninger

## Galleri

Fil:Undersbo.jpg|Lerkelundveien 30: Gården Undersbo 


## Kilder
*Nyhus, Per: *Larvik A-Å*, s. 371
Sportsåret 1919

**Sportsåret 1919** er en oversikt over hendelser, resultater, fødte og avdøde personer med tilknytning til sport i 1919.

## Hendelser
### Baseball
* Den såkalte Black Sox-skandalen inntreffer i USA der flere spillere Chicago White Sox siktes og stenges av for med vilje å ha tapt World Series.

### Boksing
*4. juli – Den amerikanske tungvektsbokseren Jack Dempsey erobrerr verdensmestertittelen fra Jess Willard.

### Fotball
*18. mars – Den spanske fotballklubben Valencia CF stiftes
*19. oktober – GAIS blir svenske mestere etter seier med 4–1 over Djurgårdens IF i finalen. Kampen ble spilt på Stockholms stadion.
*Den svenska serien kan ikke fullføres på grunn av spanskesyken. IFK Göteborg ledet serien (som bestod av fire lag fra Stockholm og Göteborg) etter fem spilte kamper.
*Akademisk Boldklub vinner danske mesterskapet i fotball
*Den engelske fotballklubben Leeds United stiftes.

## Rekorder
### Friidrett
*7. juni – *University of Pennsylvania*, USA forbedrer verdensrekorden på *4 x 200 m* til 1.27,8 min
*13. juli – Jonni Myyrä, Finland forbedrer sin egen verdensrekord i *spydkast* til 65,55 m
*15. august – *IK Göta Stockholm*, Sverige, setter verdensrekord på *4 x 1 500 m* med 16.04,2 min
*24. august – Jonni Myyrä, Finland forbedrer sin eget verdensrekord i *spydkast* til 66,10 m
*16. november – Jean Bouin, Frankrike forbedrer verdensrekorden på *10 000 m* til 30.58,8 min

### Svømming
*17. august – Erna Murray, Tyskland setter ny verdensrekord på *100 m brystsvømming, damer* med 1.33,2 min
*17. august – Gertrude Ederle, USA setter ny verdensrekord på *800 m frisvømming, damer* med 13.19,2 min

## Priser
*Holmenkollmedaljen tildeles Thorleif Haug og Otto Aasen

## Fødsler
* 31. januar – Jackie Robinson, amerikansk baseballspiller (død 1972)
* 16. juni – Finn Hodt, norsk skøyteløper og skøytetrener (død 2016)
* 13. september – Olle Anderberg, svensk bryter (død 2003)
* 15. september – Fausto Coppi, italiensk profesjonell syklist med 145 seirer i sin aktive tid (død 1960)
* 21. november – Gert Fredriksson, svensk padler (død 2006)
* 15. desember – Åke Seyffarth, svensk idrettsmann, (skøyter, sykkel) (død 1998)

## Dødsfall
…
Felix Bloch (diplomat)

**Felix Stephan Bloch** (født 19. juli 1935 i Wien i Østerrike) er en tidligere amerikansk diplomat. I 1989 ble han beskyldt for å ha overlevert hemmelige dokumenter til KGB. Det første til stort oppstyr, og ettersom anklagene ikke lot seg underbygge med bevismateriale ble han løslatt. Episoden innebar et stort prestisjetap for FBI.
UEFA-cupen 2000/01

**UEFA-cupen 2000/2001** ble vunnet av den engelske klubben Liverpool FC med 5-4 i finalekampen over den spanske klubben Deportivo Alavés. Dette var UEFA-cupens 30. sesong, og den andre sesongen hvor lag kom inn fra både UEFA Intertoto Cup og Mesterligaen. Dette var for øvrig den første sesongen hvor San Marino var representert, med klubben SS Folgore/Falciano.

Turneringens toppscorertittel ble delt mellom Dimitar Berbatov fra Bayer Leverkusen og Bolo fra Rayo Vallecano med syv mål hver.

## Kvalifiseringsrunde

|}
* Vasas SC og NK Rijeka videre etter ekstraomganger i kamp to.
* Bohemian FC og Maccabi Haifa FC videre på bortemålsregelen.

## Første runde

|}
* VfB Stuttgart og MTK Hungária videre på bortemålsregelen.
* Celta de Vigo, Viborg FF, Celtic FC og Herfølge Boldklub videre etter ekstraomganger i kamp to.
* Wisła Kraków videre etter straffesparkkonkurranse i kamp to.

## Andre runde

|}
1 Kamp to mellom Røde stjerne Beograd og Celta de Vigo endte i utgangspunktet med 5-3, men resultatet ble senere omgjort til en 0-3 seier til Celta av UEFA da det ble oppdaget at Røde Stjerne hadde brukt to suspenderte spillere under kampen.
* PAOK FC og Bordeaux videre etter ekstraomganger i kamp to.
* Internazionale og Rayo Vallecano videre på bortemålsregelen.

## Tredje runde

|}

## Fjerde runde

|}
* PSV Eindhoven videre på bortemålsregelen.

## Kvartfinaler

|}
* Barcelona videre på bortemålsregelen.

## Semifinaler

|}

## Finale

## Eksterne lenker
* 
*  Uefa's Artikkel om finalen i Dortmund
Bendix Edvard Bendixen

**Bendix Edvard Reutz Bendixen** (født 6. september 1838 i Bergen, død 28. februar 1918 i Bergen) var en norsk arkeolog, skolebestyrer og politiker (V).

Bendixen studerte historie med forhistorisk arkeologi som spesiale, og han reiste på lange studiereiser i hele Europa. I 1875 ble han bestyrer for Den tankske skole i Bergen. Året etter ble han valgt inn som styremedlem i Bergens Museum, og i Fortidsforeningens avdeling i Bergen. 

Sommeren 1876 ledet han undersøkelsen av en av bronsealderhaugene på Reheia ved Avaldsnes. Dette ble begynnelsen på en lang rekke arkeologiske undersøkelser. Bendixen er best kjent for utgravningene i ruinene av Nonneseter kloster i Bergen.

Bendixen var ordfører i Bergen 1883–1885 og stortingsrepresentant for Bergen 1886–1888.

## Referanser


## Eksterne lenker
* 
*  Utdypende artikkel på SNL
Norsk polarhistorie

**Norsk polarhistorie** summerer hovedpunkter av hendelser der norske ekspedisjoner har utforsket polområdene.

* Fra 1893 ledet Fridtjof Nansen en ekspedisjon med den spesialbygde polarskuta «Fram» som ble drevet med isen over Polhavet i tre år. 
* Svend Foyn-ekspedisjonen var en hvalfangstekspedisjon til Rosshavet i 1894 til 1895 med skipet «Antarctic». Første dokumenterte ilandstigning på det antarktiske kontinent.
* 14. desember 1911 Roald Amundsen nådde Sydpolen.
* Roald Amundsen nådde Nordpolen i 1926 med luftskipet Norge.
* Norvegia-ekspedisjonene betegner fire norske antarktisekspedisjoner som ble gjennomført i perioden 1927–1931.
* Thorshavn-ekspedisjonene betegner fire norske antarktisekspedisjoner som ble gjennomført i perioden 1932–1937.
* Maudheimekspedisjonen var en norsk-britisk-svensk ekspedisjon til Antarktis under ledelse av John Schelderup Giæver i perioden 1949-1952.
* Erling Kagge og Børge Ousland ble i 1990 de første som nådde Nordpolen uten assistanse utenfra. 
* Brødrene Simen og Sjur Mørdre var de første som krysset Sydpolen på ski i 1990.
* I 1992–93 gikk Erling Kagge som den første alene til Sydpolen.
* 1994 Liv Arnesen den første kvinnen som gikk alene på ski til Sydpolen.
* I 2001 krysset Rolf Bae Antarktis sammen med kompanjongen Eirik Sønneland, og det var da verdens lengste skiekspedisjon.

## Se også
*Frammuseet
*Ishavsmuseet Aarvak
*Polarmuseet i Tromsø

## Litteratur
* Einar-Arne Drivenes og  Harald Dag Jølle (red.) *Norsk polarhistorie* 3 bd og engelsk etbinds oversettelse 2004 ISBN 82-05-32822-6

## Eksterne lenker
* polarhistorie.no Nettsted eid av Norsk Polarinstitutt, Troms fylkeskommune og Universitetet i Tromsø
Korsnestunnelen

**Korsnestunnelen** er en nedlagt veitunnel langs tidligere fylkesvei 78 i Vefsn kommune på Helgeland i Nordland. Tunnelen er 471 meter lang og er så lav innvendig at moderne vogntog måtte kjøre nesten midt i veibanen for å kunne passere. Tunnelen ble stengt for ordinær trafikk da Toventunnelen ble åpnet 22. november 2014.

Korsnestunnelen har vært midlertidig åpen etter at stengningen ble offisiell, f.eks. under sykkelrittet Arctic Race i august 2016.

## Se også
*Grøftviktunnelen
*Veitunneler i Norge
*Undersjøiske veitunneler i Norge

## Referanser
Barske glæder

***Barske Glæder*** (1969) er en samling av Peter Wessel Zapffes essay om friluftsliv, tatt fra norske tidsskrift og aviser. Den er illustrert av forfatteren.
## Innhold
* Forord av Arne Næss
* Innledning av redaktør Sigmund Kvaløy Sætreng
* *Laksefiskere* (1938)
* *Juleleir* (1938)
* *Skismøringens mysterier* (1953)
* *Tindebestigere* (1938)
* *Fire korstog til [[Piggtind]]* (1925)
* *Iis-øxen* (1933)
* *En skitur med alt på ryggen* (1935)
* *Strandhugg* (1938)
* *Et ishavsminne eller Herr Mayer* (1957). Om turen med DS «Isbjørn» i 1930 for å se leirrestene etter Andrees ballongferd
* *Hvad er tindesport?* (1933)
* *Barske glæder* (1942)
* *Soveposer* (1934)
* *[[Stetind (Tysfjord)|Stedtind]]* (1937)
* *[[Lyngsalpan|Lyngenfjeld]]* (1942)
* *Avskjed med [[Gaustatoppen|Gausta]]* 
* *«Farvel Norge»* (1958)
* *En huleboer* 
## Utgivelser
* 
* 
* 
* 

## Referanser
Tro og Lys

**Tro og Lys** er en internasjonal, kristen, økumenisk bevegelse for mennesker med utviklingshemning, deres familier og venner.

Organisasjonen arbeider for at utviklingshemmede og deres familier skal finne sin plass i kirke og samfunn. Tro og Lys begynte som en katolsk bevegelse, og ble startet i Frankrike i 1971 av kanadieren Jean Vanier og spesialpedagogen Marie-Hélène Mathieu. 

De tok i 1968 initiativ til en pilegrimstur til Lourdes for utviklingshemmede, deres familier og venner. Det deltok ca 12000 mennesker fra hele verden  på den første pilegrimsreisen i 1971. I kjølvannet av dette oppsto Tro og Lys-bevegelsen.

Etter hvert spredte Tro og Lys seg til mange land, og ble en økumenisk bevegelse. I dag finnes det 1350 grupper i 86 land (2021). I 1990 begynte katolikken Aslaug Espe den første norske Tro og Lys-gruppen. Det finnes i dag 11 lokale grupper i Norge. Det er  lutheranere, katolikker, pinsevenner og metodister med i arbeidet, og noen uten kirketilhørighet.

Bevegelsen har senere arrangert pilegrimsturer til Roma i 1975, og igjen til Lourdes i 1981, 1991 og 2001. 

I 2010 mottok bevegelsen Brobyggerprisen.

## Referanser


## Eksterne lenker
* 
* Tro og Lys' norske nettside
* Begrunnelse for Brobyggerprisen
* Det internasjonale Faith and Lights nettsider
Riskadal

**Riskadal** (eller **Riskedal**) er ei grend i Årdal i Hjelmeland kommune. Den ligger på nordsida av Riskadalsvatnet, rundt 2&nbsp;km nord for Årdal sentrum. Riksvei 13 går gjennom Riskedal.
Eldri Langåker

**Eldri Langåker** (født 3. mars 1944) er en norsk fagforeningsleder.

Hun arbeidet i Televerket fra 1962 til 1987, og hadde en lang karriere i fagforeningen. Fra 1973 til 1979 var hun nestleder i Kvinnelige Telegraf- og Telefonfunksjonærers Landsforening, og leder fra 1979 til 1981. Hun ledet Yrkesorganisasjonenes Sentralforbund fra 1981 til 1986. Siden da har hun arbeidet i Oslo kommune.
Fra 1986 til 1992 som avdelingsdirektør med overordnet ansvar for personal og lønnsaker i Oslo kommune. Fra 1992 til 2003 kommunaldirektør ved Byrådslederens kontor. Fra 2003 til juli 2006 leder for Internasjonalt kontor. Fra 1. juli 2006 gikk hun av med pensjon.
## Referanser